Uljanovski autotehas on seadnud ambitsioonika plaani järgmise kolme aasta jooksul kasvatada eskporditavate autode mahtu 20 000 ühiku võrra aastas. Autod, mida üle ilma müüakse, on tõelised klassikud, lipulaevaks UAZ Hunter, mis läheb läbi paksust ja vedelast.
Offroaderid üle ilma niutsuvad rõõmust, sest “Uaziku” sarnaseid “päris autosid” pole tänapäeval enam väga palju tootmises.
20 000 eksporditavat aastat tähendab UAZ jaoks kolmandikku kogumüügist, ülejäänud toodang müüakse maha Venemaal ning kui vaadata edetabelit, siis pole kahtlust, et tehas võiks koduturule mõeldes tootmismahtu veel suurendadagi.
Välisturgudel loodetakse ambitsioonikaid müüginumbreid saavutada tänu geograafia laienemisele ja uutele turgudele sisenemisele. UAZ peaks lähiajal müügile jõudma Kagu-Aasias, Lähis-Idas ja Ladina-Ameerikas.